**Aktia Wallet**, aiemmin Elisa Lompakko oli teleoperaattori Elisan maksamisen palvelu ja Suomen ensimmäinen mobiilimaksamisen palvelu. 

Aktia Rahoitusyhtiö osti Elisa Lompakko -palvelun vuonna 2017 ja muutti sen nimeksi Aktia Wallet. Vuonna 2019 se lopetti Elisa Lompakko -palvelusta tulleet palvelut Aktia Walletista ja alkoi tarjoamaan sen tilalla muita palveluita.

Historia
--------

Elisa Lompakko aloitti toimintansa 27. helmikuuta 2013 tarjoamalla asiakkaailleen puhelimeen liimattavia tarroja (maksutarra), jotka hyödyntävät EMV-standardin mukaista lähimaksuteknologiaa. Lisäksi palvelu tarjoaa asiakkailleen mahdollisuuden virtuaalisiin nettimaksamiseen käytettäviin kortteihin. Palvelu sisälsi myös mahdollisuuden rahan siirtoon käyttäjien välillä matkapuhelinnumeron perusteella , joka myöhemmin laajeni rahan siirtoon myös muille kuin palvelun asiakkaille. Rahansiirto-ominaisuus poistettiin palvelu-uudistuksessa syksyllä 2015, mutta Elisa on ilmoittanut palauttavansa sen käyttöön myöhemmin. Vuonna 2013 Elisa Lompakko alkoi tarjota opiskelijakorttia, joka sisältää normaalisti luottokorttiin yhdistettävät maksuominaisuudet (sirumaksaminen, magneettiraita) sekä lähimaksamisominaisuuden.  Syksyllä 2014 Elisa laajensi lähimaksamisen palveluita tehden ensimmäisenä Suomessa mahdolliseksi maksamisen käyttäen puhelimen omaa NFC-sirua SIM-kortilla olevalla maksukortilla.  Palvelukokonaisuuteen on kuulunut myös mm. Saunalahden latausliittymien latausmahdollisuus  sekä HSL Matkakortin lukija -ominaisuus. Syksyllä 2015 Elisa ilmoitti palvelun käyttäjämäärän ylittäneen 100 000 asiakasta.  Heinäkuussa 2016 Aktia Rahoitusyhtiö osti Elisa Lompakko -palvelun, ja Elisa Lompakko tunnettiin sen jälkeen nimellä Aktia Wallet.

30.1.2019 Aktia ilmoitti lopettavansa Elisa Lompakko -palvelun mukana tulleet palvelut, mukaan lukien virtuaalikorttipalvelun, Aktia Walletista. Tilalle se tarjosi virtuaalista Aktia Digital Credit -luottokorttia, joka ei kuitenkaan enää toimi prepaidkorttina eikä sitä voi avata ja sulkea kuten haluaa, vaan korttia haetaan erikseen. Tässä kortissa on joka kerta vaihtuva CVC-turvakoodi. Se toimii verkkokaupoissa ja myös tavallisissa kaupoissa Android-sovelluksella, NFC-teknologian avulla.

Lähteet
-------

1. 1 2 3  Elisa avasi maksamisen palvelunsa - Elisa Lompakko toimii kaupassa ja verkossa - ePressi *ePressi*. Viitattu 7.4.2016.
2. 1 2  Aktia ostaa Elisa Rahoituksen – suosittu Elisa Lompakko -palvelu saa uuden kodin - Elisa Palsta *palsta.elisa.fi*.  Arkistoitu 2.2.2017. Viitattu 2.2.2017.
3. 1 2  Lehto, Tero: Aktia hylkäsi ostamansa Elisan lompakkopalvelun – kehitti uuden digitaalisen luottokortin *kauppalehti.fi*.  30.1.2019. Viitattu 11.4.2021. (suomeksi)
4. ↑  Uusi palvelu: lähetä rahaa kenelle tahansa puhelinnumeron perusteella *Talouselämä*. Viitattu 7.4.2016.
5. ↑  Asiakastiedote - Muutoksia ehdoissa ja hinnastossa *lompakko-news.elisa.fi*. Viitattu 7.4.2016.
6. ↑  Uusi opiskelijakortti toimii myös maksukorttina *HS.fi*. Viitattu 7.4.2016.
7. ↑  Elisa tuo lähimaksamisen SIM-kortille - ePressi *ePressi*. Viitattu 7.4.2016.
8. ↑  Kaikki tiedotteet - Tiedotteet - Elisa Oyj *corporate.elisa.fi*. Viitattu 7.4.2016.
9. ↑  Kaikki tiedotteet - Tiedotteet - Elisa Oyj *corporate.elisa.fi*. Viitattu 7.4.2016.